ایکس مسلم

ایکس مسلم یا سابقہ مسلمان  سے مراد وہ مسلمان مرد یا عورت ہے جو پیدائشی طور پر زندگی میں کسی موڑ پر اسلام سے متاثر ہو کر اسلام دائرے میں آئے ہوں اور پھر دین اسلام سے کنارہ کش ہوئے ہوں۔ یہ لا تعلقی کسی دوسرے مذہب میں داخل ہو کر ہو سکتئ ہے یا پھر محض اسلام کے بنیادی عقائد سے عدم رضامندی سے ہو سکتی ہے، جیسے کہ رسالت نبوی سے انکار، قرآن کو الہامی کتاب ماننے سے انکار ، وغیرہ۔ مسلمان گھرانے سے تعلق رکھنے والے بھارتیوں میں مشہور شاعر اور نغمہ نگار جاوید اختر نے خدا کے وجود سے انکار کیا اور اپنی اولاد کو الحاد کے معاشرے میں پرورش کی۔ اسی طرح سے بالی وڈ کے ادا کار نصیر الدین شاہ نے بھی ما بعد موت دنیا کے انکار کے ساتھ خود کو دائرہ اسلام سے خارج کیا۔ مالیاتی خرد برد کے الزامات کے گھیرے میں اتر پردیش شیعہ وقف بورڈ کے سابقہ صدر نشین وسیم رضوی نے ہندو دھرم اختیار کرتے ہوئے اسلام کو خیر باد کیا۔ تاہم دنیا پھر اکیسویں صدی میں ایک خاص تحریک شروع ہوئی، جس کے تحت مسلمانوں کو دین اسلام چھوڑنے پر ابھارا جانے لگا ہے اور یہ تحریک ایکس مسلم تحریک کہلائی جاتی ہے۔ اس تحریک کے ارکان خاموشی سے اسلام ترک نہیں کرتے یا دوسرا مذہب یوں ہی نہیں اپناتے۔ وہ بہ بانگ دہل اسلام پر تنقید، پیغمبر اسلام ﷺ کی شان میں گستاخی اور اسلام، قرآن و حدیث کا مذاق اڑاتے ہیں۔ ان کے کئی سماجی میڈیا کے ہینڈلز ، یوٹیوب چینلز اور ویب سائٹس ہیں، جن کی مدد سے یہ کام انجام دیا جاتا ہے۔

 بھارت میں ایکس مسلم تحریک 
بھارت میں ایکس مسلم تحریک، جو 2020ء کی دہائی میں زور پکڑی، اس کے سرکردہ شخصیات میں سلیم واستیک اور ساہل رہے۔ سلیم واستیک نے اپنی کچھ ویڈیوز میں پیغمبر اسلام ﷺ کے کردار پر رکیک حملے کیے، نیز ماہ رمضان کا مذاق اڑایا۔ 27 فروری 2026ء کی صبح کو سلیم واستیک پر ایک جان لیوا حملہ ہوا، جس کے بعد اسے نازک حالت میں اسپتال میں بھرتی کیا گیا۔ اس واقعے پر ایکس مسلم ساہل نے اپنے سرکاری چینل پر ایک ویڈیوں اپلوڈ کی، جس کے اہم نکات درج ذیل ہیں:

حملے کی تفصیلات سلیم واسٹک پر صبح تقریباً 6:00 بجے ان کے دفتر میں کچھ لوگوں نے چاقوؤں سے حملہ کیا۔ یہ حملہ انتہائی شدید اور وحشیانہ (Brutal) تھا جس میں ان کے گلے اور جسم کے دیگر حصوں پر گہرے زخم آئے ۔
موجودہ صورت حال ویڈیو میں واضح کیا گیا کہ سلیم واسٹک کی موت کی خبریں غلط ہیں۔ وہ زندہ ہیں لیکن ان کی حالت اب بھی انتہائی تشویشناک (Critical) ہے اور وہ ہسپتال میں زیرِ علاج ہیں ۔
مین سٹریم میڈیا کی خاموشی ساہل نے اس بات پر افسوس کا اظہار کیا کہ اتنا بڑا واقعہ ہونے کے باوجود کسی بڑے نیوز چینل نے اسے کور نہیں کیا، جبکہ سلیبریٹیز کے ساتھ ہونے والے چھوٹے واقعات کو بھی فوراً کوریج ملتی ہے ۔
سکیورٹی اور تحفظ کا مطالبہ ویڈیو میں حکومت، خاص طور پر یوپی پولیس اور یوگی آدتیہ ناتھ سے مطالبہ کیا گیا کہ حملہ آوروں کو فوری گرفتار کیا جائے اور "ایکس مسلم پروٹیکشن ایکٹ" جیسا کوئی قانون لایا جائے تاکہ ایسے افراد کو تحفظ مل سکے ۔
دیگر ایکٹیوسٹس کو مشورہ ساہل نے دوسرے ایکس مسلمز کو مشورہ دیا کہ وہ اپنی حفاظت کا خیال رکھیں اور اپنی لڑائی کو ذاتی دشمنی کی بجائے نظریاتی (Ideological) رکھیں تاکہ ان کی جان کو خطرہ کم ہو۔ اس کے مطابق دیگر مذاہب کے ناقدین یا تاریکین کے مقابلے ایکس مسلمس کو جان کا خطرہ زیادہ ہوتا ہے۔
سوشل میڈیا مہم ناظرین سے اپیل کی گئی کہ وہ ٹویٹر (ایکس) پر اس معاملے کو ٹرینڈ کریں تاکہ حکام پر دباؤ بڑھے اور انصاف مل سکے ۔

 ملک کے دیگر مذاہب میں مذہب کے متروکین / ناقدین / عقلیت پسندوں کے لیے رویہ 
بھارت میں عام طور سے دیگر مذاہب کے ناقدین یا متروکین کے ساتھ اہل مذہب نسبتًا نرم رویہ اپنانے کی باتیں عام ہیں۔ تاہم دیگر مذاہب کے ماننے والوں میں بھی مذہب کے متروکین / ناقدین / عقلیت پسندوں کے رویہ سخت رویہ کے کچھ شواہد موجود ہیں:

 جون 2014 میں بنگلور میں توہم پرستی کے خلاف بل پر ایک سیمینار سے خطاب کرتے ہوئے ایم ایم کلبرگی نے یو آر اننت مورتی کی 1996 کی کتاب بیتھالے پوجے یاکے کورادو ("برہنہ پوجا کیوں غلط ہے") کا حوالہ دیا جس میں مصنف نے اپنے بچپن کے ایک تجربے کا ذکر کیا تھا کہ انھوں نے یہ دیکھنے کے لیے بتوں پر پیشاب کیا تھا کہ آیا اس پر کوئی خدائی عذاب نازل ہوتا ہے یا نہیں۔ کچھ لوگوں نے اسے ہندو مت میں بت پرستی کے خلاف سمجھ کر اس کی غلط تشریح کی۔ جس کے بعد ایک فرد کی نجی شکایت کی بنیاد پر کلبرگی کے خلاف مذہبی جذبات کو ٹھیس پہنچانے کا مقدمہ درج کیا گیا۔ اور اس کے نتیجے میں دائیں بازو کے گروہوں، وشوا ہندو پریشد، بجرنگ دل اور سری رام سینا کی جانب سے دونوں مصنفین کے خلاف احتجاج شروع ہوا۔ بالآخر کرناٹک کے شہر دھارواڑ میں کلبرگی کے گھر کے قریب، صبح 8:40 تاریخ 30 اگست، 2015ء کو نامعلوم آدمی جو یہ دعوٰی کر رہاتھا کہ وہ کلبرگی کا شاگرد ہے، ایم ایم کلبرگی کے گھر کا دروازہ کھٹکھٹایا۔ کلبرگی کی اہلیہ اوما دیوی نے دروازہ کھولا انھیں اندر بلایا اور دونوں کے لیے کافی تیار کرنے اندر گئیں۔ دونوں میں سے ایک آدمی نے کلبرگی پر قریب سے گولی چلادی، وہ اور اس کا ساتھی موٹر سائکل پر فرار ہو گئے۔ فوراً انھیں ضلع سِوِل ہسپتال دھارواڑ لے جایا گیا۔ ڈاکٹرس نے یہ اعلان کیا کہ کلبرگی راستے ہی میں انتقال کر گئے۔

 یہ کہنا کہ "عیسیٰ علیہ السلام کی مورتی سے امرت نہیں بلکہ گندا پانی گر رہا ہے" اس شخص کی زندگی کی سب سے بڑی غلطی ثابت ہوئی۔ 2012ء میں ممبئی کے ایک چرچ میں لوگ اس وقت جذباتی ہو گئے جب اچانک یسوع مسیح کے مجسمے سے پانی کی بوندیں گرنے لگیں۔ لوگوں کو لگا کہ یہ کوئی الٰہی معجزہ ہے۔ انھوں نے اس پانی کو 'مقدس امرت' سمجھ کر پینا شروع کر دیا اور کچھ نے تو یہاں تک دعویٰ کیا کہ اسے پینے سے ان کا کینسر تک ٹھیک ہو گیا ہے۔ ہزاروں لوگ بوتلیں بھر بھر کر یہ پانی لے جانے لگے اور نیوز چینلز پر بھی اسے ایک معجزے کے طور پر دکھایا جانے لگا۔ لیکن سنل ایڈاماروکو (Sanal Edamaruku) نامی عقلیت پسند (Rationalist) کو یہ بات ہضم نہیں ہو رہی تھی۔ جب انھوں نے اس کی حقیقت جاننے کی کوشش کی تو انکشاف ہوا کہ مورتی کے پیچھے والی دیوار میں ٹوائلٹ کا ایک پائپ لیک ہو رہا تھا۔ وہی گندا پانی دیوار سے رستے ہوئے مورتی تک پہنچ رہا تھا۔ جب سنل نے یہ سچ سب کو بتایا تو انھیں لگا کہ لوگ ان کا شکریہ ادا کریں گے، لیکن اس کے برعکس لوگ مشتعل ہو گئے۔ ان کے خلاف مقدمات درج ہوئے اور نوبت یہاں تک آگئی کہ ان کی جان کو خطرہ لاحق ہو گیا۔ آخر کار سنل کو مجبوراً بھارت چھوڑ کر فن لینڈ بھاگنا پڑا، جہاں وہ آج بھی مقیم ہیں۔

 حوالہ جات 

زمرہ:اسلام میں ارتداد